تمت ارشفة منتديات نبع الفرات
[صورة]
بعدنه بحيل الأول مانطخ راس
وجرحنه ايطيب كلما جاسته النار
نخل صرنه يبس من شابكَه العوز
كرب خد النخل بس كَلبه جمار
انتفظ بكَماط صبره العمره يومين
يذب ثدي امه غاد اويرضع الثار
لو أيوب يحضر ساعة ويشوف
وعلي جان استحه من صبر الزغار
تكب بضلوعنه وتوصل للعيون
حدهه ويه الرمش وتموت الاسرار
ولك نضحك جذب لو زارنه الضيف
جرحنه بطولنه وما شافه خطار
عراقيين ندبج من يجي الموت
نطك صورة ويه عزرائيل تذكار
تضل تغفه غترنه بفي الشماغ
والحبوبي كحلة بعين عشار
يضل هور العمارة يغازل اربيل
وتضل شفة دهوك اتبوس ذي قار
داحي الباب جدنه وبيمن تعيل
ياشفرة مذلة تلاوي فقار
او تنين الشط بعمر الشط جذب هاي المواليد
انا بعشريني من شط العرب صار
امد الليل فوكك واذبح النوم
لجن بدوي اطول خلكَي ع الثار
خلكَ تابوت عدي امكَابل الموت
واثبت لليدك بضلوعي بسمار
شكرا الك اخي جوقي:4:
الله الله اختيار جميل